Document ID: 32008R0082

KOMMISSIONENS FORORDNING (EF) Nr. 82/2008
af 28. januar 2008
om ændring af Rådets forordning (EF) nr. 32/2000 med henblik på at tage højde for ændringerne af Rådets forordning (EØF) nr. 2658/87 om told- og statistiknomenklaturen og den fælles toldtarif
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 32/2000 af 17. december 1999 om åbning og forvaltning af GATT-bundne fællesskabstoldkontingenter og visse andre fællesskabstoldkontingenter og om visse gennemførelsesbestemmelser for så vidt angår tilpasning af disse toldkontingenter og om ophævelse af forordning (EF) nr. 1808/95 (1), særlig artikel 9, stk. 1, litra a), og
ud fra følgende betragtninger:
(1)
I den kombinerede nomenklatur for 2008, der blev fastsat ved Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (2), ændret ved Kommissionens forordning (EF) nr. 1214/2007 (3), er KN-koderne for visse produkter blevet ændret. I bilag III og IV til forordning (EF) nr. 32/2000 henvises der til nogle af disse KN-koder. Bilagene bør derfor tilpasses.
(2)
Forordning (EF) nr. 32/2000 bør derfor ændres.
(3)
Da forordning (EF) nr. 1214/2007 træder i kraft den 1. januar 2008, bør denne forordning anvendes fra samme dato.
(4)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Bilag III og IV til forordning (EF) nr. 32/2000 ændres som angivet i bilaget til denne forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. januar 2008.

Labels: 3
1
6